בט מידלר

בט מידלר (באנגלית: Bette Midler; נולדה ב-1 בדצמבר 1945) היא שחקנית, קומיקאית, זמרת וסופרת יהודייה-אמריקאית, זוכת ארבעה פרסי גלובוס הזהב, שלושה פרסי אמי, שלושה פרסי גראמי ושני פרסי טוני. מידלר נולדה בהונולולו שבהוואי להורים יהודים. מנעוריה שאפה להופיע במחזות, וכסטודנטית השתתפה בחוג הדרמטי של הסטודנטים באוניברסיטת הוואי. לאחר שעברה לניו יורק, הופיעה לראשונה על הבמה המקצוענית במחזה "מיס נפרטיטי רוג'רז". בין 1966 ל-1969 שיחקה בהצגה "כנר על הגג" בברודוויי. ב-1970 החלה להופיע בסאונות לגברים בלבד, שם גם קיבלה את החיבוק מקהל המעריצים הראשון שלה, קהילת ההומוסקסואלים. במהלך הופעתה במועדון "Continental Baths" בניו יורק, פגשה את המוזיקאי בארי מנילו. הוא הציע להפיק את אלבומה הראשון, "The Divine Miss M", שיצא ב-1972. ב-1971 הופיעה באופרת הרוק "Tommy" של להקת "The Who". ב-1975 זכתה בפרס הטוני על תרומה מיוחדת לברודוויי בעקבות הופעתה בהצגה "Clams on the Half Shell Revue". ב-1978 כיכבה בסרט רוז, על חייה הטרגיים של ג'ניס ג'ופלין, וב-1979 הייתה מועמדת לפרס האוסקר על תפקידה בסרט. ב-1982 כיכבה בסרט "Jinxed!", שנחל כישלון בקופות. ב-1985 הופיעה בסינגל "We Are the World" עם מיטב אמני ארצות הברית, במטרה לסייע לקורבנות הבצורת באתיופיה שהתרחשה בשנה זו. בשנה זו השתתפה בסרט הקומדיה המצליח "היחפן מבברלי הילס", וכך החלה קריירה ארוכה של שחקנית קומית בסרטים רבים בשנות ה-80 וה-90. ב-1988 הופיעה בסרט "חופים", וזכתה בפרס גראמי על פסקול הסרט, שכלל את הלהיט "Wind Beneath My Wings". גם על שירה "From a Distance", שנתיים מאוחר יותר, קיבלה את פרס גראמי. ב-1990 הופיעה לצד וודי אלן בסרט "תמונות מהקניון", וב-1991 קיבלה מועמדות לאוסקר על סרטה "אתמול, היום ולנצח". בשנות ה-90 הופיעה ב"הוקוס פוקוס", "מועדון האקסיות", "החתן, הכלה וההורים שלה", ועוד. בנוסף הופיעה בגרסה טלוויזיונית למחזמר "Gypsy", על תפקידה קיבלה מועמדות לפרס אמי. בשנת 2000 קיבלה תוכנית סיטקום משלה בערוץ CBS, בשם "בט". התוכנית זכתה למדרוג גבוה בתחילה, אך בהמשך נכשלה ושידורה הופסק. בשנים 2003–2004 ערכה את מסע ההופעות המצליח "Kiss My Brass" בארצות הברית, וב-2005 המשיכה אותו באוסטרליה. בשנים שלאחר מכן המשיכה להוציא אלבומים ולהופיע, וכן להשתתף בהופעות אורח בסדרות טלוויזיה שונות, לעיתים קרובות בתפקיד עצמה. ב-2007 הופיעה בתפקיד משנה בסרט "כשהיא מצאה אותי", לצד הלן האנט. בשנת 2008 הופיעה בתפקיד קטן בסרט "הנשים", לצידן של מג ראיין, אנט בנינג ואווה מנדס. בשנת 2010 דיבבה את דמותה של קיטי גאלור בסרט האנימציה "כלבים נגד חתולים" 2. בשנת 2012 הופיעה בסרט "מהפכה בבית" לצידו של בילי קריסטל. ב-2017 זכתה בפרס טוני לשחקנית בתפקיד הראשי במחזמר "הלו דולי". בשנת 2019 התארחה בסדרת הטלוויזיה הקומית של רשת נטפליקס "הפוליטיקאי", בתור הדסה גולד. 1972 - The Divine Miss M 1973 - Bette Midler 1976 - Songs for the New Depression 1977 - Broken Blossom 1979 - Thighs and Whispers 1983 - No Frills 1990 - Some People's Lives 1995 - Bette of Roses 1998 - Bathhouse Betty 2000 - Bette 2003 - Sings the Rosemary Clooney Songbook 2005 - Sings the Peggy Lee Songbook אתר האינטרנט הרשמי של בט מידלר (באנגלית) בט מידלר, ברשת החברתית פייסבוק בט מידלר, ברשת החברתית אקס (טוויטר) בט מידלר, ברשת החברתית אינסטגרם בט מידלר, סרטונים בערוץ היוטיוב בט מידלר, במסד הנתונים הקולנועיים IMDb (באנגלית) בט מידלר, באתר AllMovie (באנגלית) בט מידלר, באתר Rotten Tomatoes (באנגלית) בט מידלר, באתר Box Office Mojo (באנגלית) בט מידלר, במסד הנתונים הקולנועיים KinoPoisk (ברוסית) בט מידלר, באתר אפל מיוזיק (באנגלית) בט מידלר, באתר ספוטיפיי בט מידלר, באתר Last.fm (באנגלית) בט מידלר, באתר AllMusic (באנגלית) בט מידלר, באתר MusicBrainz (באנגלית) בט מידלר, באתר דיזר בט מידלר, באתר Yandex.Music (ברוסית) בט מידלר, באתר Discogs (באנגלית) בט מידלר, באתר Songkick (באנגלית) בט מידלר, באתר Genius בט מידלר, באתר SecondHandSongs בט מידלר, באתר MOOMA (בארכיון האינטרנט) בט מידלר, באתר בילבורד (באנגלית) בט מידלר, באתר טיידל (באנגלית) בט מידלר, באתר אמזון מיוזיק ירון פריד, בט מידלר חורכת את הבמה בלאס וגאס, באתר הארץ, 3 בדצמבר 2009 ג'ון סוצן, בט מידלר, באנציקלופדיה לנשים יהודיות (באנגלית) בט מידלר, באתר אנציקלופדיה בריטניקה (באנגלית)